པེ་ཅིང་གཞོན་ཚགས་ཀྱི་གསར་འགོད་པ་ལྟར་ན།ཀྲུང་གོའི་ཁྲིམས་རིག་ཚོགས་པ།རྒྱལ་ཁབ་ཕྱི་ཡིག་ཅུས།རྒྱལ་ཡོངས་བཟོ་ཚོང་མཉམ་ལྷན།སྤྱི་བདེ་པུའུ།ཆེས་མཐོའི་མི་དམངས་ཁྲིམས་དཔྱོད་ཁང་གི་ཕོགས་སྣོན་གསབ་དངུལ་དེ་གཞི་རྩའི་གླ་ཕོགས་ལས་ཅུང་མཐོ་རུ་ཆགས་ཡོད་དེ།ཀྲུང་གོའི་ཁྲིམས་རིག་ཚོགས་པའི་གཞི་རྩའི་གླ་ཕོགས་སྔོན་རྩིས་ནི་དམངས་སྒོར་ཁྲི༡༠༤༦ཡིན་ལ།ཕོགས་སྣོན་གསབ་དངུལ་ནི་དམངས་སྒོར་ཁྲི༦༦༦༧༥ཡིན་པ་དང་།དེ་ནི་སྔོན་མའི་ལྡབ༦༤རེད།རྒྱལ་ཁབ་ཕྱི་ཡིག་ཅུས་ཀྱི༢༠༡༥ལོའི་ཕོགས་སྣོན་གསབ་དངུལ་ནི་སྒོར་ཁྲི༣༠༠༠ཉེ་བ་ཟིན་འདུག་མོད།གཞི་རྩའི་གླ་ཕོགས་ཀྱི་འགྲོ་སོང་ནི་ཧ་ལམ་སྒོར་ཁྲི༥༠༠སྟེ།དེ་གཉིས་བར་ལྡབ༦གི་བར་ཁྱད་ཡོད་པ་རེད།གཞན་ཡང་།རྒྱལ་ཡོངས་བཟོ་ཚོང་ལྷན་ཚོགས་དང་།སྤྱི་བདེ་པུའུ།ཆེས་མཐོའི་མི་དམངས་ཁྲིམས་དཔྱོད་ཁང་བཅས་སུའང་དེ་གཉིས་བར་ལྡབ༦ཙམ་གྱི་བར་ཁྱད་ཡོད་འདུགཕོགས་སྣོན་གསབ་དངུལ་གྱི་སྔོན་རྩིས་རྐྱང་པར་གཞིགས་ནའང་།ཁྲལ་དོན་སྤྱི་ཁྱབ་ཅུས་དང་།སློབ་གསོ་པུའུ་གཉིས་ནས་རྣམ་གྲངས་དེའི་ཐད་ཀྱི་འགྲོ་སོང་སྒོར་དུང་ཕྱུར་བརྒྱ་ལས་བརྒལ་འདུགདེའི་ཁྲོད།ཁྲལ་དོན་སྤྱི་ཁྱབ་ཅུས་ཀྱི་ཕོགས་སྣོན་གསབ་དངུལ་ཀྱི་འགྲོ་སོང་སྒོར་དུང་ཕྱུར༡༥༥ཡིན་ལ།སློབ་གསོ་པུའུ་ནི་དེ་ལས་ཅུང་ཉུང་པ་སྟེ་སྒོར་དུང་ཕྱུར༡༠༢རེད།གཞན་སྤྱི་བདེ་པུའུ་དང་།བཟོ་འཕྲིན་པུའུ།འགྲིམ་འགྲུལ་པུའུ།ཞིང་ལས་པུའུ།ཀྲུང་གོ་མི་དམངས་དངུལ་ཁང་།སྒོ་ཁྲལ་སྤྱི་ཧྲུའུ།ཀྲུང་གོའི་སྤྱི་ཚོགས་ཚན་རིག་ཁང་།ཉེན་འགན་ལྟ་སྐུལ་དོ་དམ་ཨུ་ལྷན་སོགས་སྡེ་ཁག༩ནས་རྣམ་གྲངས་དེའི་ཐད་ཀྱི་འགྲོ་སོང་སྒོར་དུང་ཕྱུར༡༠ཡན་ཟིན་ཡོད་པ་རེད།